# Pielikums Nr.1

# Ekonomikas ministrijas pētījums „Par darba devēju motivāciju iesaistīties darba vidē balstītu mācību ieviešanā”

## Pētījuma galvenie virzieni

Pētījuma mērķis ir sniegt plašāku ieskatu un sagatavot priekšlikumus izglītības un ekonomikas politikas veidotājiem par iespējamiem atbalsta pasākumiem darba vidē balstītu mācību (DVB) sistēmas ieviešanai profesionālajā izglītībā, kā arī kopumā izvērtēt pasākumu ietekmi uz DVB izglītības sistēmas attīstību un to fiskālo ietekmi uz valsts budžetu.

**Pētījuma uzdevumi**

1. Tiesiskā regulējuma izpēte attiecībā uz DVB izglītības attīstību Latvijā:
   * *darba tiesību un darba aizsardzības juridiskie riski, ieviešot darba vidē balstīto profesionālo izglītību;*
   * *vēlamie juridiskie risinājumi mācību vai darba tiesisko attiecību nostiprināšanai starp praktikantu un darba vietu darba vidē balstītas profesionālās izglītības ietvaros;*
   * *starptautiskās pieredzes izpēte un iespējamie risinājumi stažēšanās sistēmas ieviešanai Latvijas likumdošanā, t.sk. starptautiskās prakses izpēte nodokļu (IIN, VSAOI, UIN) atvieglojumu jomā;*
2. Priekšlikumu sagatavošana par atbalsta pasākumiem darba devēju motivācijas paaugstināšanai iesaistīties DVB izglītības sistēmā:
   * *atbalsta pasākumu definēšana un ietekmes izvērtējums;*
   * *darbaspēka nodokļu (IIN, VSAOI) atvieglojumu ietekmes izvērtējums uz* DVB izglītības sistēmas attīstību un valsts budžetu;
   * *priekšlikumu sagatavošana par nepieciešamajām tiesiskā regulējuma izmaiņām saistībā ar atbalsta pasākumu ieviešanu*
3. Uzņēmumu stipendijas fonda izveides iespēju izpēte profesionālajā izglītībā:
   * *stipendijas fonda tiesiskā regulējuma izpētē - prasības un soļi stipendiju fonda izveidei.*
   * *stipendijas fonda konceptuālā modeļa izveide – finanšu avotu un resursu sadales/vadības mehānismu definēšana;*
   * *fonda finanšu ilgtspējas izpēte – biznesa plāna izstrāde.*

**Pētījuma īstenošanas laika posms**

No 2014. gada novembra līdz 2015. gada aprīlim.